आखर च बी.पी. होरें नेहा आखेआ जे मदाद गै चांह्‌दे ओ। भावुकता खरी नीं होग पर शालीनता ते प्रमाणिक ही गै। उंदी गल्ल नेईं रक्खी सकने पर जोर पेआ। पर मैं वादा कियां करदा? कारण, मैं मन्नना चाह्‌न्ना जे देश नेईं, पैह्‌लें मनुक्ख ऐ, ते मनुक्खा आस्तै सुआल प्रशासन थमां बद्ध अनुशासन दा ऐ। प्रशासन दी परिभाषा समझियै जेह्‌ड़ा खड़पैंची दी धारना लेई बैठे दा ऐ, नुहाड़े कन्ने नुकसान गै होआ करदा ऐ। हालात अज्ज उस्सै इकाई दे माप पर टिके दे नै पर ओ इकाई साढ़े ज्ञान-विज्ञान दे विकास दा साथ नेईं देई सका दी। राष्ट्र ते राष्ट्रवाद पिछड़ा पवा करदा ऐ। स्वदेश-विदेश दे भाव दे हेठ समस्यां पैदा होआ करदियां न। उस थमां अग्गैं जाना जरूरी होऐ, ते जरूरी ते है गै, ते के सरकारी बनने कन्नै ए कम्म सौक्खा होई सकग? मिगी ए मुमकन नीं सही होंदा। ते इयै दुविधा ऐ।